Diari Oficial de la Generalitat Valenciana


Sumari del DOGV 602, del 05-06-1987 (1987/808927)

DECRET 69/1987, de 25 de maig, del Consell de la Generalitat Valenciana, pel qual s'autoritza l'alienació directa de la parcel.la I-14 del Polígon Residèncial <<San Blas>> d'Alacant al Bisbat d'Oriola-Alacant.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/25/69/dof/vci/html**

### Dades del document

Número de DOGV
:   602

Data del DOGV
:   05-06-1987

Secció del DOGV
:   DISPOSICIONS GENERALS

Número del document
:   1987/808927


Data del document
:   25-05-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 69/1987, de 25 de maig, del Consell de la Generalitat Valenciana, pel qual s'autoritza l'alienació directa de la parcel.la I-14 del Polígon Residencial "San Blas" d'Alacant al Bisbat d'Oriola-Alacant.  
El Reial Decret 1720/1984, de 18 de juliol, va suposar el traspàs de determinades funcions i serveis de l'Administració de l'Estat a la Comunitat Valenciana en matèria de patrimoni arquitectònic, control de qualitat de l'edificació i habitatge, assignades a la Conselleria d'Obres Públiques, Urbanisme i Transports per Decret 25/1984, de 5 de novembre, del President de la Generalitat Valenciana, transferint-se en el Reial Decret esmentat segons l'apartat E).4 la titularitat sobre una sèrie de terrenys propietat de l'IPPV que figuraven en relació adjunta número 1, apartat 1.2.2.   
Entre aquestos terrenys figurava una parcel·la, la 1-14 en el Polígon Residencial «San Blas» d'Alacant, amb una superfície de 5.000 m2, sol·licitant-se?n formalment la compra pel Vicari General en nom. i representació del Bisbat d'Oriola-Alacant, amb la finalitat de construir-hi un Centre Parroquial, i iniciant-se'n el corresponent expedient administratiu.   
S'ha entés atendible dita petició donada la situació jurídica i registral de la parcel·la, l'estat d'actuacions i obres d'urbanització realitzades en aquest i l'informe de valoració del Servei Territorial d'Arquitectura i Habitatge d'Alacant, considerant a més les raons d'interès públic que puguen permetre'n l'alienació directa per preu cert.   
Integrada l'esmentada finca en el patrimoni de la Generalitat Valenciana, l'Ordre de 10 de desembre de 1984, de la Conselleria d'Economia i Hisenda, assenyalava a la Direcció General d'Arquitectura i Habitatge com a òrgan executor en la gestió i administració del patrimoni immobiliari de promoció pública. Amb posterioritat, la Llei 3/1986, de 24 d'octubre, de Patrimoni de la Generalitat, atribueix en les disposicions addicionals primera i segona a la Conselleria d'Obres Públiques, Urbanisme i Transports, les facultats d'adquisició, administració, conservació i alienació, no obstant el que disposen els articles seté i vint-i-nou a trenta-dos, dels béns immobles necessaris per al compliment de les finalitats atribuïdes a l'IPPV, així com la representació extrajudicial per a la formalització dels actes i contractes i l'atorgament d'escriptures.   
Per últim, l'Orde de 24 de novembre de 1986, de la Conselleria d'Obres Públiques, Urbanisme i Transports, delega en el Director General d'Arquitectura i Habitatge tals facultats respecte d'habitatge locals comercials, terrenys i edificacions complementàries que constituesquen l'objecte de la promoció pública dels habitatges.   
En atenció d'aquestes consideracions, considerant que segons l'article trenta-tres, dos de la Llei de Patrimoni de la Generalitat Valenciana, podrà el Consell de la Generalitat Valenciana acordar l'alienació directa de béns immobles patrimonials, sempre que hi concórreguen raons d'interès públic, prèvia declaració d'alienabilitat d'aquestos, produïda per Resolució del Director General d'Arquitectura i Habitatge de 3 d'abril de 1987, a proposta del Conseller d'Obres Públiques, Urbanisme i Transports en virtut de les facultats que li corresponen per a l'alienació dels béns immobles necessaris per al compliment de les finalitats atribuïdes a l'IPPV, i prèvia deliberació del Consell de la Generalitat Valenciana en sessió de 25 de maig de 1987,   
DECRETE:   
Article primer  
Un. S'autoritza l'alienació de la parcel·la 1-14, del Polígon Residencial «San Blas» d'Alacant, amb una superfície de cinc mil metres quadrats (5.000 m2), al Bisbat d'Oriola-Alacant, per un preu de vuit milions cinc-centes vuitanta-vuit mil, dues-centes vint-i-cinc pessetes (8.588.225 ptes.), i amb subjecció a les condicions contingudes en la Resolució de la Direcció General d'Arquitectura i Habitatge de 6 d'abril de 1987.   
Dos. Els terrenys del Polígon referenciat es troben agrupats i inscrits en el Registre de la Propietat d'Alacant, tom 1715; Llibre 105; fulla 1; finca 6.176; Inscripció la., amb data 8 de març de 1967.a favor de l'Institut Nacional de l'Habitatge (després Institut per a la Promoció Pública de l'Habitatge).   
Terrenys actualment de la Generalitat Valenciana conforme al Reial Decret 1720/1984, de 18 de juliol, de traspàs de funcions i serveis de l'Administració de l'Estat a la Comunitat Valenciana, dels quals la parcel·la alienada se segregarà.   
Article segon  
El Conseller d'Obres Públiques, Urbanisme i Transports, queda autoritzat perquè faça totes les actuacions que calguen per a la formalització i la inscripció registral de la compravenda.   
Article tercer  
En el cas de no construir-se a la parcel·la objecte d'alienació el Centre Parroquial previst, en un termini de quatre anys, la Generalitat podrà exercitar-ne el dret de reversió.   
DISPOSICIO FINAL  
Aquest Decret vigirà el dia de la publicació en el Diari Oficial de la Generalitat Valenciana.   
València, 25 de maig de 1987.   
El President de la Generalitat  
JOAN LERMA I BLASCO  
El Conseller d'Obres Públiques Urbanisme i Transports  
RAFAEL BLASCO I CASTANY


Còpia Permalink ELI